open-index/open-wikipedia-markdown huggingface dataset:
Zero Gravity

**«Zero Gravity»** (norsk omsetjing 'null tyngdekraft') er ein operapopsong frå 2019 som vert framført av den australske sopranen Kate Miller-Heidke. «Zero Gravity» vann den australske songtevlinga *Eurovision – Australia Decides* og var det australske bidraget til Eurovision Song Contest 2019 i Tel Aviv i Israel. 

## Om songen
Miller-Heidke skreiv «Zero Gravity» saman med Keir Nuttall og Julian Hamilton etter å ha fått fødselsdepresjon, og følte seg «vektlaus» i tida etterpå. Miller-Heidke sa: «Etter at eg fødde sonen min Ernie, gjekk eg gjennom ein lang periode der eg følte at eg hadde mista identiteten min og følte meg tåkete og nedfor på ein måte. Det tok eit par år etter fødselen før eg følte at eg fekk tilbake styrken min, motivasjonen og ei kjensle av kven eg er. Og det var berre ei heilt fantastisk kjensle, og det er det eg har prøvd å fange i denne songen.»

«Zero Gravity» var ein av ti deltakarar i songtevlinga *Eurovision – Australia Decides,* som vart arrangert i Gold Coast i Australia laurdag 9. februar 2019 av den australske kringkastaren SBS. Miller-Heidke er klassisk skolert, men har sidan gått over til popmusikk og blandar sjangrar som pop, klassisk og opera. Songen «Zero Gravity» er ei blanding av pop og opera, òg kalla operapop. Miller-Heidke og songen «Zero Gravity» vann både jury- og telefonavrøystinga og vart dimed det australske bidraget til Eurovision Song Contest.

### Eurovision Song Contest
I januar 2019 vart Australia trekt til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Australia hadde startnummer 12. «Zero Gravity» vann semifinalen og kvalifiserte seg dimed til finalen laurdag 18. mai. I finalen kom songen på niandeplass av 26 deltakarar.

## Referansar


**Denne artikkelen bygger på «[[:nb:Zero Gravity|Zero Gravity]]» frå ,  den 21. april 2021.*
Jessica Mauboy

**Jessica Hilda Mauboy** () er ein australsk songar, låtskriver og skodespelar. Ho syng hovudsakleg innan sjangrane pop og R&B.

## Bakgrunn

### Debuten
Mauboy er fødd og oppvaksen i Darwin i Nordterritoriet, og i 2006 vart ho landskjent i Australia då ho deltok den fjerde sesongen av *Australian* *Idol*. Mauboy kom på andreplass i talentshowet og sikra seg ein platekontrakt med Sony Music Australia. Etter *Australian Idol* gav Mauboy ut eit livealbum med fleire av sine framsyningar frå tevlinga, og i ein kort periode i 2007 var ho medlem av jentegruppa Young Divas. I 2008 gav Mauboy ut sitt debutalbum *Been Waiting,* som vart det nest mest selde australske albumet i 2009. Albumet vart sertifisert med dobbel platina av Australian Recording Industry Association (ARIA). Hovudsporet på albumet, «Burn», nådde òg fyrsteplassen på den australske singellista.

Det andre studioalbumet til Mauboy, *Get 'EM Girls* frå 2010, hadde ein meir tydeleg R&B-profil enn debutplata, og albumet resulterte i fire platina-klassifiserte singlar. Fleire songar frå tredjealbumet, *Beautiful* frå 2013, bringa ho òg fleire topp ti-plasseringar på den australske singellista.

### Film og tv
I tillegg til musikkarrieren har Mauboy òg drive med skodespel og hatt hovudroller i spelefilmar som *Bran Nue Dae* (2010) og *The Sapphires* (2012), som resulterte i ein AACTA-pris for beste birolle. I 2016 var Mauboy tilbake som skodespelar då ho hadde hovudrolla i tv-serien *The Secret Daughter* i to sesongar. Detta var den fyrste store tv-rolla til Mauboy, og rolla var skriven spesielt for ho. Parallelt med dette gav Mauboy ut to album med musikk frå serien, der det eine nådde førsteplass på ARIAs albumliste. Med dette vart Mauboy den fyrste artisten med aboriginsk bakgrunn til å nå fyrsteplassen på den australske albumlista.

### Suksess
Listesuksessen har gjort Mauboy til ein av dei mest suksessrike kvinnelege artistar i Australia. Ho har hatt fem album inne på topp ti på albumlista og 16 singlar inne på topp 20 på den australske singellista. Mauboy har vunne to ARIA Music Awards frå 24 nominasjonar og vart rangert som nummer 16 på lista over dei hundre største australske songarar gjennom tidene i avisa *Herald Suns*. Mauboy har òg samarbeidd med store internasjonale artistar som Flo Rida, Snoop Dogg, Ludacris, Jay Sean og Pitbull. Ho har òg turnert med Beyoncé og Chris Brown, og ho òg opptredd ved store mediehendingar, blant anna då personlegdomar som Oprah Winfrey, Ellen DeGeneres og den amerikanske presidenten Barack Obama vitja Australia.

### Eurovision Song Contest
Mauboy opptredde i pausen i den andre semifinalen under Eurovision Song Contest 2014, i 2018 representerte ho Australia i Eurovision Song Contest  i Lisboa i Portugal. Der enda ho som nummer 20 av 26 med songen «We Got Love».

## Kjelder


**Denne artikkelen bygger på «[[:nb:Jessica Mauboy|Jessica Mauboy]]» frå ,  den 20. april 2021.*
Atlasseder

**Atlasseder** (*Cedrus atlantica*) er eit bartre i furufamilien (Pinaceae). Det er eit ganske breitt bartre som kan bli opptil 50 meter høgt, dersom det har gode vekstvilkåre. Greinene peikar gjerne litt opp ytst.

Planten er naturleg utbreidd er i Atlasfjella, i Marokko og Algerie. Han veks helst i fjellet mellom 1500 meter over havet og opp til tregrensa.

Atlasseder er også blitt planta andre stader, som i Europa, mest som prydtre i parkar.

## Kjelder

**Denne artikkelen bygger på «[[:nb:Atlasseder|Atlasseder]]» frå ,  den 20. april 2021.*  
 
## Litteratur
* 
* 

## Bakgrunnsstoff
Fai rumore

**«Fai rumore»** (norsk omsetjing 'lag støy') er ein italiensk popballade, skriven og framført av den italienske songaren Diodato. Han vart utgjeven 7. februar 2020 og var eit av hovudspora på albumet *Che vita meravigliosa*. Songen vann den største musikktevlinga i Italia, San Remo-festivalen, i 2020. «Fai rumore» skulle ha vore det italienske bidraget til Eurovision Song Contest 2020 i Rotterdam i Nederland, men EBU valde til slutt å avlyse Eurovision Song Contest på grunn av koronaviruspandemien i Europa vinteren 2020. I mars 2020 selde songen til platina i Italia, den fyrste platinatroféen til Diodato.

## Om songen
«Fai rumore» er skriven av den italienske songar-låtskriveren Diodato i samarbeid med Edwyn Roberts. Han vart framført for fyrste gong under den italienske songfestivalen San Remo-festivalen i februar 2020.

Teksta handlar om lengsle og sakn mellom to menneske. «Eg kom tilfeldigvis bort frå ein person, og det er stiller som forsterkar avstanden. Songen handlar om at ein treng litt støy frå den andre parten. Det kan vere ein søt støy, men det viktigaste er å bli høyrd, elles kan stilla forsterka det negative», sa Diodato i eit intervju.

Tittelen tyder direkte omsett 'du lagar støy', og viser til at du må gjerne lage støy for meg. Songaren spør seg om denne støyen er bra for han, men han konkluderer med at støyen i alle fall er betre enn den «unaturlege stilla mellom meg og deg».

### San Remo-festivalen 2020
«Fai rumore» var ein av deltakarane i San Remo-festivalen 2020, den største musikktevlinga i Italia. «Fai rumore» vann til slutt finalen 8. februar med 39,3 prosent av røystene, mykje takka vere pressejuryen som hadde han som klår favoritt. I telefonavrøystinga låg han sist av dei tre finalesongane. Songen vann òg kritikarprisen «Mia Martini» og presseprisen «Lucio Dalla».

### Eurovision Song Contest 2020
Som vinnar av San Remo-festivalen tilbaud kringkastaren Rai Diodato å representere Italia med songen i Eurovision Song Contest 2020 i Rotterdam. Diodato takka ja til tilbodet, og «Fai rumore» vart dimed det italienske bidraget i tevlinga. Som eit av dei fem store landa i Eurovision Song Contest, hadde Italia vore direktekvalifisert til finalen laurdag 16. mai 2020. Men på grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19.

Italia vart sjølv hardt ramma av pandemien, og heile Italia vart sendt i karantene i midten av mars. «Fai rumore» var ein av songane som italienarane song frå balkongane sine for å halde motet oppe under karantenen.

## Musikkvideo
Ein musikkvideo vart spelt inn og publisert samstundes med lanseringa av songen i februar 2020. Videoen er regissert av Giorgio Testi.

## Referansar


**Denne artikkelen bygger på «[[:nb:Fai rumore|Fai rumore]]» frå ,  den 21. april 2021.*
Handball-NM 2012/Kvinner

**Noregsmeisterskapen i handball 2012** for kvinner vart vunnen av Larvik Håndballklubb etter finalesiger 31 – 26 over Stabæk IF.

## Kvartfinalar
* HK Halden – Idrettslaget Flint 14 – 25
* Storhamar – Larvik HK 23 – 26
* Tertnes IL – Byåsen IL 23 – 24
* IK Våg – Stabæk IF 20 – 28

## Semifinalar
* Idrettslaget Flint – Stabæk IF 19 – 24
* Larvik HK – Byåsen IL  33 – 20

## Finalen
Finalen vart avvikla i Oslo Spektrum dag 30. desember framfor 3&nbsp;679 tilskodarar. Storfavoritten Larvik tok kommando og leia 14 – 10 ved pause. I den andre omgangen kom Stabæk nærast på stillinga 21-19, før Larvik drog ifrå og tok sin femte strake kongepokal med fem måls margin. 

Larviks fremste målskårarar var Linn Sulland med 9, Gro Hammerseng med 7, og Isabel Blanco med 5 nettkjenningar. Linn-Kristin Riegelhuth Koren skåra 3 gongar og Anja Edin 2. Også Sara Breistøl, Pernille Wibe, Karoline Breivang, Kristine Breistøl og Kari Mette Johansen kom på skåringslista.

Stine Oftedal skåra 8 mål for Stabæk, medan Kristin Nørstebø fann vegen til nettmauskane 5 og Sanna Solberg 4 gongar. Karoline Næss og Thea Karlshaugen Pettersen stod bak kvar sine 3 mål, Hanna Oftedal skåra 2 og Lisa Bernhardsen 1 mål.

Dommarane Alexander Baklie og Espen Rønning straffa Larvik med fire 2-minuttsutvisingar og Stabæk med to.

## Kjelder
*Dagsavisen 31. desember 2012
Erlend Mamelund

**Erlend Mamelund** () er ein norsk tidlegare handballspelar frå Bærum. Han vart både noregsmeister og seriemeister med Haslum HK og vann EHF-cupen 2008 for tyske Nordhorn. Mamelund var rykkromspelar, deltok i 137 landskampar for Noreg og skåra 354 mål.

Mamelund spelte på Haslum HK frå 2001. Med klubben frå Bærum vann han både eliteserien og i 2004 cupfinalen. I 2007 flytta han til tyske Nordhorn-Lingen, ein klubb som sigra i EHF-cupen 2008. Vårsesongen 2009 gjorde han teneste i Flensburg-Handewitt, deretter fylgde ein sesong og dansk cupsiger med FC København.

Frå 2010 til han la opp i 2018 var Mamelund aktiv i Haslum i tre åtskilde bolkar. I sesongen 2010/11 vart han cupmeister og seriemeister med Bærums-laget, samt toppskårar i eliteserien med 185 mål. Han og laget tok ein ny cuptriumf sesongen etter, dessutan vart han kåra til årets spelar 2012 i Noreg. Haustsesongen 2012 hadde han kontrakt med franske Montpellier AHB. Frå januar 2013 til våren 2015 var Mamelund atter Haslum-spelar, i 2014 toppskårar i eliteserien for andre gong. Sesongen 2015/16 spelte han for tyske THW Kiel. Til sist var Mamelund 2016-18 Haslum-spelar atter ein gong.

Mamelund fekk sin landslagsdebut i juli 2005. Før han i april 2016 deltok i sin siste landskamp, var han med i Noregs landslagstropp til EM 2010, 2012, 2014, og til VM 2011 og VM 2016.

### Merittar
* Vinnar av EHF-cupen: 2008 med Nordhorn
* Noregsmeister: 2004, 2010, 2011
* Norsk seriemeister: 2005, 2011
* Dansk cupmeister: 2010 med FC København

## Kjelder

**Denne artikkelen bygger på «[[:de:Erlend Mamelund|Erlend Mamelund]]» frå ,  den 21. april 2021.*  
*handball.no
THW Kiel

**Turnverein Hassee-Winterbek 1904**, til dagleg **THW Kiel**, er eit tysk idrettslag stifta 4. februar 1904 og heimehøyrande i Kiel i Tyskland. Idrettslaget har avdelingar for turn, handball, friidrett, symjing, bordtennis, badminton, tennis og kung-fu. THW Kiel er særleg kjend for sitt handballag for menn, eit lag som vann meisterligaen i 2007, 2010, 2012 og 2020.

Steinar Ege, Børge Lund, Harald Reinkind og Sander Sagosen er dei norske handballspelarane som har utmerkt seg i THW-drakta. Lund var med om å vinne Meisterligaen 2010, Reinkind og Sagosen Meisterligaen 2020.

## Kjelder

**Denne artikkelen bygger på «[[:de:THW Kiel|THW Kiel]]» frå ,  den 21. april 2021.*
Karl-Heinz Schnellinger

**Karl-Heinz Schnellinger** () var ein tysk fotballspelar frå Düren. Han vann VM-sølv 1966 og VM-bronse 1970 med Vest-Tyskland sitt landslag. Schnellinger var forsvarsspelar og ein av dei fyrste tyske spelarane som reiste utanlands.

### Klubbspel
Schnellinger var FC Köln-spelar frå 1958 til -63. Etter han i 1962 vart kåra til årets spelar i Vest-Tyskland reiste han til Italia og spelte ein sesong på AC Mantova. I 1964 gjekk han over til AS Roma, allereie året etter skreiv han kontrakt med AC Milan. Med storlaget frå Milano vart Schnellinger i perioden 1965-74 både cupmeister, seriemeister og vinnar av cupvinnarcupen 1968, så vel som europacupen 1969. Han avslutta med å spele ein sesong for Tennis Borussia Berlin.

### Landslagsspel
Schnellinger deltok i verdsmeisterskapane 1958, 1962, 1966 og 1970. I 1966 var han med då Vest-Tyskland tvinga vertslandet England til ekstraomgangar i finalen, England vann til sist 4–2. Under VM 1970 tapte Vest-Tyskland semifinalen mot Italia med 3–4, ein kamp det har gått gjetord om sidan. Schnellinger utlikna i det oppgjeret til 1–1 like før ordinær tid var ute, hans einaste landslagsmål. I ein heller tam bronsefinale sikra han og lagkameratane hans seg bronse med siger over Uruguay. Schnellinger deltok i 47 landskampar i åra 1958-71.

## Kjelder

**Denne artikkelen bygger på «[[:de:Karl-Heinz Schnellinger|Karl-Heinz Schnellinger]]» frå ,  den 21. april 2021.*  
*eu-football
Aleppofuru

**Aleppofuru** (*Pinus halepensis*) er ein furuart. Artern tilhøyrer underseksjonen *Pinaster*, som hovudsakleg er utbreidd i middelhavslanda.

Treet blir som regel 10–20 m høgt, men kan bli opptil 25 m. Unge tre er smale, medan eldre tre har ei kuppelforma krone. Borken er sølvgrå, men blir etterkvart purpurbrun med breie, oransje furar. Nålene sit to saman og er 6–13 cm lange. Konglane er eggforma og 5–12 cm lange.

Arten er nært i slekt med kalabrisk furu (*Pinus brutia*), som ofte blir rekna som ein underart eller varietet av aleppofuru. Dei to artane kan skiljast på at aleppofuru i snever tyding har lysegrå kvistar og kortare nåler.

Aleppofuru trivst i middelhavsklima og toler svært tørre somrar. Arten veks i dei termo- og mesomediterrane vegetasjonssonene. I nord finst han i høgdeområdet 0–600 moh. og i sør 0–1400 moh. I Atlasfjella finst furua opp til 2600 moh. Ho veks best på kalkstein i område der årsnedbøren er 350–700 mm og den absolutte minimumstemperaturen er mellom −2 og +10 °C.

Treslaget er vanlegast i det vestlege og sentrale middelhavsområdet frå Spania og Marokko nordover til Sør-Frankrike og austover til Kyrenaika og Hellas inkludert Sporadane og Dei joniske øyane. Furua veks på Balearene, men manglar elles på dei store øyane. Lengjer aust overtek stort sett kalabrisk furu, men små populasjonar av aleppofuru finst i Tyrkia, Syria, Israel, Jordan og Libanon. Pollen frå aleppofuru kan befrukta kalabrisk furu, men ikkje omvendt. Det finst naturlege hybridar der begge artane veks saman.

Aleppofuru har stor økonomisk tyding, særleg i Nord-Afrika. Virket kan brukast til mange føremål, som bygningstømmer, ved og papirmasse. Ein studie utført ved Universitetet i Sevilla viste at aleppofuru var det treslaget i Sørvest-Europa som kunen absorbera mest CO2 med gjennomsnittleg 48 tonn CO2 per år.

Pinjeprosesjonsspinnar (*Thaumatopoea pityocampa*) angrip ofte denne arten.

## Galleri

Pinus halepensis Amizmiz 1.jpg|Aleppofuruskog i Atlasfjella
Aleppo Pine and the Étang de l'Ayrolle, Aude 01.jpg|Aleppofuru i Sør-Frankrike
PikiWiki Israel 3664 Plants of Israel.JPG|Nåler og hannblomar
Young pine cones.jpg|Hunnblomar
Pinus halepensis g2.jpg|Umogen kongle
Pinus halepensis cone La Predrera.jpg|Lukka kongle
Cône mature de pin d'alep (Pinus halepensis).JPG|Open kongle


## Kjelder

**Denne artikkelen bygger på «[[:no:Aleppofuru|Aleppofuru]]» frå ,  den 21. april 2021.* 
*** oppgav desse kjeldene:* &nbsp;
 

* A. Mitchell, omsett av I. Gjærevoll (1977). Trær i skog og hage. Tiden. s. 172–173. ISBN 82-10-01282-7. 
* B. Fady, H. Semerci og G.G. Vendramin (2003). EUFORGEN Technical Guidelines for genetic conservation and use of Aleppo pine (Pinus halepensis) and Brutia pine (Pinus brutia). Roma: Bioversity International. ISBN 978-92-9043-571-6. 
* O. Polunin og A. Huxley, norsk utgåve P. Sunding (1978). Middelhavsflora. NKI-Forlaget. s. 53. ISBN 82-562-0490-7. 
* M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 27. ISBN 0-7136-7015-0. 
* 
*
Sypresslekta

**Sypresslekta** (*Cupressus*) er ei biologisk slekt av bartre i sypressfamilien (Cupressaceae). Artar i slekta kjem opphavleg frå Asia, Nord-Amerika og middelhavslanda. I Nord-Amerika omfattar ho artar som tidvis blir gjevne eit eige slektsnamn, **gullsypresslekta** eller ***nutkasypresslekta*** *(Callitropsis)*. I norsk nomenklatur opererer ein også ofte med nutkasypress som ei eiga slekt – nutkasypresslekta *(Chamaecyparis)*, men internasjonalt har denne arten vore rekna til sypresslekta sidan 2000, og *Chamaecyparis* blir normalt  kalla «dvergsypresslekta».

Artane i slekta blir 5-40 meter høge, og konglane 1-4 cm lange. Fleire av artane spreier seg ved å bevara frøa i lukka kongler under skogbrann, og kolonisere det nybrente landskapet etter at morplanten er øydelagd.

Det er 16-25 artar i slekta. Arten nutkasypress – tidligere *Chamaecyparis nootkatensis* – blei lenge rekna til dvergsypresslekta, men DNA-analyse og genetisk systematikk har ført han tilbake til det opphavlege namnet og plasseringa frå 1824-41 i sypresslekta, som *Cupressus nootkatensis*. 

## Artar
Eit utval artar frå slekta:

***Eurasia***
* Ekte sypress eller *middelhavsypress* – *Cupressus sempervirens*
* Bhutansypress *Cupressus cashmeriana* 
* Chengsypress – *Cupressus chengiana* (truga)
* Yunnansypress – *Cupressus duclouxiana*
* Saharasypress – *Cupressus dupreziana* 
** Marokkansk sypress – *Cupressus atlantica*
* Tåresypress – *Cupressus funebris* 
* Tibetansk sypress – *Cupressus gigantea* (truga)
* Himalayasypress – *Cupressus torulosa* 
***Nord-Amerika*** (artane tidvis plassert i gullsypresslekta eller nutkasypresslekta, *Callitropsis*)
* Arizonasypress – *Cupressus arizonica*
** Smooth Arizona Cypress – *Cupressus arizonica* var. *glabra* 
** San Pedro Martir-sypress – *Cupressus arizonica* var. *montana* 
** Nevadasypress – *Cupressus arizonica* var. *nevadensis* 
** Cuyamacasypress – *Cupressus arizonica* var. *stephensonii* 
* Medocsypress – *Cupressus bakeri* 
* Gowensypress – *Cupressus goveniana*
** Santa Cruz-sypress – *Cupressus abramsiana* 
** Mendocinosypress – *Cupressus pigmaea*
* Guadalupesypress – *Cupressus guadalupensis*
** Tecatesypress – *Cupressus guadalupensis* var. *forbesii* 
* Meksikansk sypress – *Cupressus lusitanica* 
** Benthamsypress – *Cupressus lusitanica* var. *benthamii* 
* Macnabsypress – *Cupressus macnabiana* 
* Montereysypress – *Cupressus macrocarpa* 
** Leylandsypress - hybrid av Monterrey × Nutka - *X Cupressocyparis leylandii* = syn. *Callitropsis × leylandii*
* Nutkasypress - *Cupressus nootkatensis* = syn. *Chamaecyparis nootkatensis*
* Sargentsypress – *Cupressus sargentii*

## Kjelder


*Gadek, P. A., Alpers, D. L., Heslewood, M. M., & Quinn, C. J. (2000). Relationships within Cupressaceae sensu lato: a combined morphological and molecular approach. *American Journal of Botany* 87: 1044–1057. Available online .

**Denne artikkelen bygger på «[[:nb:Sypress-slekta|Sypress-slekta]]» frå ,  den 21. april 2021.*  

## Bakgrunnsstoff
Handball-NM 2006/Kvinner

**Noregsmeisterskapen i handball 2006** for kvinner vart vunne Larvik Håndballklubb etter finalesiger 29 – 20 over Byåsen Idrettslag frå Trondheim.

### Semifinalane
*Byåsen IL – Levanger HK 35 – 27
*Gjerpen IF – Larvik HK 18 – 27

### Finalen
Finalen vart avvikla i Oslo Spektrum laurdag 30. desember 2006 framfor 5&nbsp;301 tilskodarar. Storfavoritten Larvik innfridde og leia 15 – 8 ved pause. Dermed vart andreomgangen rein plankekøyring til sigerssifra 29 – 20.
 
Linn-Kristin Riegelhuth vart suveren toppskårar i kampen med sine 11 mål for **Larvik**. Elles skåra Kari Mette Johansen og Tine Kristiansen kvar sine 4 mål, Tonje Larsen 3, Elisabeth Hilmo og Ida Bjørndalen, 2 mål, begge, medan Inger Sofie Heieraas, Karoline Breivang og Tine Stange skåra 1 mål kvar. Lene Rantala var målvakt.

**Byåsen**-måla kom frå Gøril Snorroeggen 5, Camilla Herrem 5, Trine Haltvik 3, Vigdis Hårsaker 2, Marit Malm Frafjord 2, Tonje Nøstvold 1, Marte Snorroeggen 1, Inga Berit Svestad 1. Ida Alstad var ei av dei som ikkje skåra. Målvakt: Kari Aalvik Grimsbø.

Dommarane straffa Larvik med to 2 minutts-utvisingar, Byåsen fekk ingen.

## Kjelder
*Dagsavisen 3. januar 2007
Cottonwood County

**Cottonwood County** er eit fylke i den USA-amerikanske delstaten Minnesota. Fylket ligg sørvest i delstaten. Flatevidda til Cottonwood er 1680 km², 3o km² er dekt av vatn. Folketalet var 11&nbsp;687 i 2010. Fylkesadministrasjonen held til i byen Windom. 

Fylket vart grunnlagt i 1857 og organisert i 1870. Ved folketeljinga 2000 vart 50,2 % av ibuarane registrert som tyskætta og 16,8% norskætta.

## Kjelder

**Denne artikkelen bygger på «[[:en:Cottonwood County, Minnesota|Cottonwood County, Minnesota]]» frå ,  den 22. april 2021.*
Lac qui Parle County

**Lac qui Parle County** er eit fylke i den USA-amerikanske delstaten Minnesota. Fylket ligg i den sørvestlege delen av delstaten, med vestgrense mot delstaten Sør-Dakota. Lac qui Parle har eit areal på 2&nbsp;020 km², 30 km² er dekt av vatn. 7&nbsp;259 menneske budde i fylket 2010. Fylkesadministrasjonen held til i landsbyen Madison. 
Fylket vart grunnlagt i 1871. Ved folketeljinga 2000 vart 44,6 % av ibuarane registrert som norskætta og 35,2%  som tyskætta.

Robert Bly er frå Lac qui Parle County og har budd i fylket store delar av livet.

## Kjelder

**Denne artikkelen bygger på «[[:en:Lac qui Parle County, Minnesota|Lac qui Parle County, Minnesota]]» frå ,  den 22. april 2021.*
Gammalpersisk

**Gammelpersisk** er eit utdøydd språk som blei tala i dagens Iran frå ca. 600 f.Kr. til ca. 300 f.Kr. Ved sida av avestisk er gammalpersisk det eldste iranske språket ein kjenner. Det er klassifisert i gruppa vestiranske språk, som er ei undergruppe av indoiranske språk. Dette igjen er ei undergruppe av indoeuropeiske språk.

Gammalpersisk gav opphav til mellompersisk, som igjen utvikla seg til moderne persisk.

## Kjelder

**Denne artikkelen bygger på «[[:nb:Gammelpersisk|Gammelpersisk]]» frå ,  den 22. april 2021.*  
 
## Bakgrunnsstoff
* P. Oktor Skjaervo: ''Introduction to Old Persian''
* Dessifrering av gammalpersisk kileskrift 
* Det gammalpersiske alfabetetet  ved *Livius.org*
* Tekstar på gammalpersisk
Kukawa

**Kukawa** er ein by og eit Local Government Area i Nigeria, i den nordaustlege staten Borno. Han ligg i nærleiken av Tsjadsjøen.

Byen blei grunnlagd i 1814 som hovudstad for Kanem-Bornu-riket av den muslimske lærde og krigsherren Muhammad al-Amin al-Kanemi etter at den føre hovudstaden, Ngazargamu, fall. Byen hadde stor strategisk tyding som ein av dei sørlege endestadane for den transsahariske handelsruta til Tripoli.

I 1851 vitja den tyske utforskaren Heinrich Barth byen. Han hadde kome frå Tripoli for å forsøka å opna handel  med Europa og utforska Afrika. I 1892 vitja den franske utforskaren Parfait-Louis Monteil byen, på fransk og britiske oppdrag om å utforska grensene mellom ulike område i Vest-Afrika.
Byen blei hærteken og rasert i 1893 av den sudanske krigsherrene Rabih az-Zubayr, og deretter av britiske styrkar i 1902.
 
Historisk var byen mykje større enn i dag. Seint på 1800-talet rekna britane med at han hadde 50&nbsp;000-60&nbsp;000 innbyggjarar.
I dag omfattar Kukawa Local Government Area byane Cross Kauwa og Baga. Området er eit av seksten Local Government Area som utgjer Borno-emiratet, ein tradisjonell stat i Borno.

I 2015 blei mange innbyggjarar i området fordrivne til Maiduguri gjennom massakren i Baga utført av islamistiske opprørarar. 30. juni og 1. juli 2015 utførte Boko Haram ein ny massakre i Kukawa og drap 97 menneske.

I august 2020 blei hundrevis av innbyggjarar i Kukawa tekne til fange og haldne som gislar av Islamic State West Africa Province (ISWAP). To millionar menneske i Borno er blitt fordrivne frå heimane sine dei siste ti åra; mange bur i dårlege tilhøve i Maiduguri. 

## Kjelder

**Denne artikkelen bygger på «[[:en:Kukawa|Kukawa]]» frå ,  den 22. april 2021.*
Killeter

**Killeter** (frå irsk *Coill Íochtair*, 'lågare skog') er ein liten landsby og *[[townland]]* nær Castlederg i County Tyrone i Nord-Irland. Ved folketeljinga i 2001 hadde han eit folketla på 147.

Killeter har ein årleg marknad i august, som feirar dei ulike sidene ved det landlege livet. Landsbyen ligg langs ei gammal pilegrimsrute til Lough Derg i Donegal. Det nasjonale nettverket av sykkelruter følgjer ein del av denne ruta, som grensar mot Killeter Forest i vest.

I nærleiken av Killeter ligg Magherakeel, med ei heilag vasskjelde, kalkomn og ruinane etter ei gammal kyrkje. Magherakeel Monastic Site ved Lower Strabane Road, nær Castlederg, var eit viktig religiøst senter i Irland. Klosterstaden stammar frå 500-talet. Av St Caireall-kyrkja er det berre ein vegg att. 
Saint Patrick’s Well i Killeter er ei vasskjelde som den heilage Patrick ifølgje soga skal ha stoppa opp for å drikka ved etter å ha forlate Lough Derg. 

Forfattaren Benedict Kiely har sagt at han bygde den oppdikta landsbyen Carmincross, i romanen *Nothing Happens in Carmincross*, på Killeter.

## Kjelder

**Denne artikkelen bygger på «[[:en:Killeter|Killeter]]» frå ,  den 22. april 2021.*
Viv Anderson

**Vivian Alexander Anderson** () er ein engelsk tidlegare fotballspelar frå Nottingham. Han var høgreback på det store Nottingham Forest-laget som vann den engelske ligaen 1978 og europacupen to gongar. Anderson er historisk etter som han var den fyrste svarte fotballspelaren som spelte på England sitt landslag.

## Karriere
### Klubbspel
Anderson ligadebuterte i andredivisjon i 1975 og var med om å rykke opp til 1. divisjon våren 1977. Eitt år seinare stod han og lagkameratane att som engelske ligameistrar og vinnarar av ligacupen 1978. Våren 1979 lukkast Nottingham Forest å vinne ligacupen på ny, for så å slå Malmö FF i europacupfinalen. 28. mai 1980 forsvarte Anderson og laget topplassen i europacupen ved å vinne over Hamburger SV på Santiago Bernabéu i Madrid. Sommaren 1984 vart han overført til Arsenal FC mot 220&nbsp;000 pund. Med laget frå London vann han ligacupen 1987 etter 2-1 over Liverpool FC. Same året flytta han til Manchester United mot 250&nbsp;000 pund, der han etter kvart hamna utanfor fyrstelaget og i januar 1991 fekk fripass til Sheffield Wednesday. Anderson bidrog til at klubben rykte opp i 1. divisjon og hevda seg godt i toppserien dei neste to sesongane. Sesongane 1993 til -95 tente han Barnsley og sist Middlesbrough.

### Landslagsspel
Den 29. november 1978, i ein landskamp mot Tsjekkoslovakia på Wembley stadion i London, vart Anderson den fyrste svarte spelaren som aksla den engelske landslagsstrøya. Fram til mai 1988 deltok han i 30 kampar og skåra 2 landslagsmål. Han spelte for England under EM i fotball 1980, men var benkeslitar under verdsmeisterskapane 1982 og 1986.

### Merittar
*Vinnar av europacupen: 1979, 1980 med Nottingham Forest
*Engelsk ligameister: 1978 med Nottingham Forest
*Engelsk ligacupmeister: 1979 med Nottingham Forest og 1987 med Arsenal FC
*Engelsk FA-cupmeister: 1990 med Manchester United

## Kjelder

**Denne artikkelen bygger på «[[:en:Viv Anderson|Viv Anderson]]» frå ,  den 23. april 2021.*  
*eu-football
Handball-NM 2008/Kvinner

**Noregsmeisterskapen i handball 2008** for kvinner vart vunne av Larvik Håndballklubb etter finalesiger 30 – 29 over Byåsen Idrettslag frå Trondheim.

### Semifinalane
*Storhamar – Byåsen IL 22 – 37
*Larvik HK – Stabæk IF 38 – 22

### Finalen
Finalen vart avvikla i Oslo Spektrum laurdag 27. desember 2008 framfor 5&nbsp;487 tilskodarar. Byåsen var i føringa i fyrste omgang. Ved pause stod det 15 – 14 til laget frå Trondheim. I den andre omgangen leia Byåsen til nokre feil i angrep gjorde at Larvik kom framom. Byåsen snudde så kampen att og leia med to mål då fem minuttar gjenstod. I dei siste minutta av oppgjeret kom Larvik med ein sluttspurt og vende finalen om til triumf og klubbens niande kongepokal. Sluttresultatet vart 30 – 29 til Larvik.

**Larvik** sine toppskårarar vart Linn-Kristin Riegelhuth og Heidi Løke, begge med 8 nettkjenningar. Elles stod Tine Stange for 5 mål, Tonje Larsen 4, Karoline Breivang 2, medan Sara Breistøl, Tine Kristiansen og Kari Mette Johansen skåra 1 mål kvar. Lene Rantala var målvakt.

**Byåsen**-måla kom frå Camilla Herrem 6, Ida Alstad 6, Marte Snorroeggen 5, Marit Malm Frafjord 4, Vigdis Hårsaker 4, Inga Berit Svestad 4. Målvakt: Kari Aalvik Grimsbø.

Ingen utvisingar til nokon av laga.

## Kjelder
*Dagsavisen 29. desember 2008
Konstantin Karamanlis

**Konstantinos Karamanlis** () var ein gresk jurist og konservativ politikar, statsminister 1955–1963, 1974–1980 og president 1980–1985, 1990–1995 i Hellas. Han var onkel til den seinare greske statsministeren Kostas Karamanlis.

Karamanlis var medlem av det greske parlamentet frå 1935 til 1967 og på ny frå 1974 til 1980. I 1950-åra var han medlem i fleire regjeringar og statsminister frå 1955 til 1963. Under det såkalla junta-styret frå 1967 til -74 budde han i Paris.

Etter juntaen fall i 1974 vende Karamanlis tilbake til Hellas og danna det konservative partiet Nytt demokrati. Gjennom parlamentsvalet i juli 1974 vart han vald til statsminister, ein posisjon han hadde fram til 1980. Frå 1980 til 1985 var Karamnlis president i Hellas. Han var såleis president då Hellas i 1981 vart det tiande medlemslandet i Den europeiske unionen (EU). Han gjekk av i 1985, men vart i 1990 vald til president for ein ny femårsperiode.

## Kjelder
*Konstantinos Karamanlis i Store norske leksikon
Handball-NM 2007/Kvinner

**Noregsmeisterskapen i handball 2007** for kvinner vart vunne av Byåsen Idrettslag
etter finalesiger 30–27 over Larvik Håndballklubb. Dermed kunne Byåsen-spelarane take i mot idrettslagets fyrste kongepokal i handball på 16 år.

### Semifinalane
*Levanger HK – Byåsen IL 27–37
*Gjerpen IF – Larvik HK 22–32

### Finalen
Finalen vart avvikla i Oslo Spektrum laurdag 29. desember 2007 framfor 5&nbsp;112 tilskodarar. Byåsen leia heile fyrste omgang, på det meste med fire mål. Ved pause stod det 16–14 til laget frå Trondheim. I den andre omgangen auka Byåsen leiinga att, mot slutten av kampen til 30–24. Tre Larvik-reduseringar fastsette sluttresultatet til 30–27.

**Byåsen**-måla kom frå Marit Malm Frafjord 7, Camilla Herrem 6, Vigdis Hårsaker 5, Tonje Nøstvold 5, Gøril Snorroeggen 3, Maren Villabø 3, Marte Snorroeggen 1. Målvakt: Kari Aalvik Grimsbø.

Linn-Kristin Riegelhuth vart toppskårar i kampen med sine 9 mål for **Larvik**. Elles skåra  Tine Kristiansen og Tonje Larsen (4 mål, begge), Sara Breistøl, Heidi Flaatnes (3 mål, begge), Tine Stange 2, Karoline Breivang og Kari Mette Johansen 1 mål kvar. Lene Rantala var målvakt.

Dommarane straffa Larvik med fem 2 minutts-utvisingar, Byåsen med fire.

## Kjelder

*Dagsavisen 30. desember 2007
Handball-NM 2009/Kvinner

**Noregsmeisterskapen i handball 2009** for kvinner vart vunne av Larvik Håndballklubb etter finalesiger 33 – 22 over Byåsen Idrettslag frå Trondheim.

### Semifinalane
*Gjøvik og Vardal – Larvik HK 15 – 24 
*Byåsen IL – Nordstrand IF 25 – 23

### Finalen
Finalen vart avvikla i Oslo Spektrum onsdag 30. desember 2009 framfor 3&nbsp;390 tilskodarar. Larvik drog frå allereie frå start og leia 18 – 13 ved pause. I den andre omgangen auka forspranget jamnt og trutt, til sist skilde det elleve må mellom dei to finalistane.

Linn Sulland prikka inn heile 12 mål for **Larvik**. Heidi Løke skåra 8 gongar, Tine Stange og og Kari Mette Johansen stod for kvar sine 4 mål, medan Tonje Larsen og Tine Kristiansen noterte seg for høvesvis 3 og 2 nettkjenningar. Lene Rantala var målvakt.

**Byåsen**-måla kom frå Iva Zamorska 8, Camilla Herrem 4, Raja Toumi 2, Gina Lorentsen 2, Gøril Snorroeggen 2, Ida Alstad, Marit Malm Frafjord, Mari Molid og Inga Berit Svestad, 1 mål alle. Målvakt: Kari Aalvik Grimsbø.

Dommarane straffa Larvik med tre 2 minutts-utvisingar, Byåsen med ei.

## Kjelder
*Dagsavisen 31. desember 2009
Ivan Hlinka

**Ivan Hlinka** () var ein tsjekkisk ishockeyspelar og trenar frå Most som i perioden 1972-77 vart trefaldig verdsmeister med Tsjekkoslovakia. Han var landslagssjef då Tsjekkia gjekk til topps i Vinter-OL 1998 og Ishockey-VM 1999. Hlinka, som var senterløpar, vert rekna som ein av dei aller beste tsjekkiske ishockeyspelarane nokon gong.

## Spelar
### Klubbspel
Hlinka spelte på HC Litvínov sitt lag i den tsjekkoslovakiske serien frå 1966 til 81, og på ny 1985-87. I mellomtida tenestegjorde han 1981-83 i den kanadiske NHL-klubben Vancouver Canucks og 1983-85 i sveitsisk EV Zug.

### Landslagsspel
I åra frå 1970 til 1981 deltok Hlinka i elleve verdsmeisterskap og to olympiske vinterleikar. Han vart verdsmeister med Tsjekkoslovakia i 1972, 1976 og 1977. I 1972 vann han OL-bronse i Sapporo og i 1976 OL-sølv i Innsbruck. I VM 1978 fekk han plass i All-Star-Team.

## Trenar
Hlinka var landslagssjef 1991-92 for Tsjekkoslovakia og 1993-99 for Tsjekkia. Han leidde Tsjekkia til OL-gull under Vinter-OL i Nagano i 1998 og til VM-gull under ishockey-VM i Noreg i 1999.

Hlinka omkom i ei bilulukke på veg heim frå Karlovy Vary.

## Kjelder

**Denne artikkelen bygger på «[[:de:Ivan Hlinka|Ivan Hlinka]]» frå ,  den 25. april 2021.*
Oktobass

**Oktobass** er det største av alle instrumenta i fiolinfamilien. Det går lågare og spelar høgare enn ein kontrabass. Det er så uvanleg at det finst berre nokre få i heile verda.

## Histori

Instrumentet stammar frå 1800-talet. Den franske kontrabassisten Dubois fekk laga ein oktabass i 1834. Fiolinbyggaren Jean-Baptiste Vuillaume forbetra instrumentet i 1849 og fekk bygd tre eksemplar; det eine av desse er no ved Musée de la musique i Paris, eit i Wien og det tredje trur ein gjekk tapt under ein brann i Drury Lane-teateret i London.
I 1995 bygde fiolinbyggaren Pierre Bohr ein ny oktabass for kontrabassisten Nicola Moneta. Dette instrumentet går ein og ein trdejedels oktav lågare enn ein kontrabass. I 2007 bygde fiolinbyggaren Antonio Datti enda ein oktabass. I 2011 bygde fiolinbyggaren Jean-Jacques Pagès, i den franske kommunen Mirecourt, ein kopi av oktabassen til Cité de la musique-Philharmonie de Paris, som han donerte til kommunen sin. I 2016 bygde Pagès ein oktabass til l'Orchestre symphonique de Montréal; dette instrumentet vert spela på av kontrabassisten Éric Chappell. Det lukkast å finansiera bygginga av to oktabassar til, som var bygde av Pagès, så symfoniorkestret i Montreal har no tre oktabassar. Det er ikkje kjend at andre orkester nyttar oktabass.
Strengene til dei nye instrumenta vart laga i ateliet til Cuerdas Frechina i Paris. For å få låg nok resonansfrekvens er den lågaste strengen laga av tarmar spunnen saman med sølvtrådar, medan dei to andre er laga av tarmar.

## Oppbygging
Høgda på instrumentet er frå 3,5 til 4 m. Ein oktobass har berre tre strengjer og er vanlegvis stemt C, G, C. Den lågaste C-strengen har ein resonansfrekvens på 16,25 Hz. C0 er ein oktav under lågaste C på et piano, og to oktavar under lågaste C på ein cello, eller ein og ein tredjedels oktav lågare enn ein vanleg kontrabass. Dette er lågare enn eit menneske høyrer, som vert rekna til 20 Hz. På grunn av at resonanskassen på ein oktabass er mykje større enn på ein kontrabass genererer han eit høgare lydtrykk enn ein kontrabass. 

På grunn av at instrumentet er så høgt når ikkje utøvaren opp til gripebrettet. Instrumentet har difor eit lite tastatur på halsen, med tangentar som styrer kvar strengane skal klemmast ned til gripebrettet. For å nå opp til gripebrett og strengene står utøvaren på ein liten knakk, som er bygd saman med instrumentet.

## Bruk
Komponisten Hector Berlioz nytta oktabassen i nokre av verka sine, til dømes i Te Deum. Instrumentet som fanst på Berlioz si tid gjekk berre ein tredjedels oktav lågare enn ein kontrabass. Men instrumentet slo ikkje igjennom og Anton Bruckner, Gustav Mahler, Richard Strauss og Igor Stravinskij nytta av og til kontrabassar med ein femte streng, som gjorde deg muleg å gå ned til ut1 og nokre gongar vart ein lengre streng nytta. Oktabassen gjekk difor i gløymeboka, heilt til det vart bygd nokre nye instrument frå 1995 og utover.

## Referanar

**Denne artikkelen bygger på «[[:fr:Octobasse|Octobasse]]» frå ,  den 1. april 2021.*
Adreno

**Adreno** er ein serie av grafikkprosessorar utvikla av Qualcomm. 

Serien starta som det interne kallenamnet på grafikkteknologien til selskapet og var brukt i dei mobile databrikkene deira. Med aukande etterspurnad etter meir avanserte multimedium og 3D-grafikk, fekk Qualcomm lisensiert Imageon frå AMD, for å kunne legge til maskinvareaksellererte 3D-funksjonar til dei mobile produkta sine. Vidare samarbeid med AMD resulterte i utviklinga av Adreno 200, utgjeven i 2008, som vart integrert i den første Snapdragon-brikken. I januar 2009 selde AMD heile Imageon-avdelinga si til Qualcomm.

## Kjelder

**Denne artikkelen bygger på «[[:en:Adreno|Adreno]]» frå ,  den 25. april 2021.* 
*** oppgav desse kjeldene:*

## Bakgrunnsstoff
*
Befrakting i skipsfart

**Befrakting** eller **charter** er ein aktivitet innan sjøfartsindustrien der eit reiarlag leiger ut fartøya sine til ein befraktar. Kontrakten mellom partia vert kalla eit certeparti. Dei tre hovudtypane er **totalbefrakting**, **reisebefrakting** og **tidsbefrakting**.

## Befraktaren
I somme tilfelle kan ein befraktar eige last og nytte seg av ein skipsmeklar til å finne eit skip for å levere lasta for ein viss pris, kalla fraktrate. Fraktratane kan vere per tonn over ei viss rute (til dømes jernmalm mellom Brasil og Kina), i Worldscale-poeng (i høve oljetankarar) eller i ein totalsum - normalt sett i amerikanske dollar - per dag for heile frakteperioden. 

Ein befraktar kan òg vere ein part utan last som tek eit fartøy på befrakting for ein spesifikk periode frå eigaren og deretter leiger ut skipet vidare for å frakte last med forteneste over leigeprisen, eller tene på ein stigande marknadspris ved å leige skipet vidare til andre befraktarar. 

Avhengig av skipstype og befraktingstypen vert det vanlegvis skrive ein standardkontrakt kalla eit certeparti for å stadfeste nøyaktige ratar, varigskap og vilkår som er avtalt mellom reiaren og befraktaren. 

## Befraktingstypar
Det er tre hovudtypar innan befrakting: 
***Totalbefrakting** (bareboat-charter) er ei leigeordning der det ikkje er inkludert administrasjon eller teknisk vedlikehald som ein del av avtalen. Befraktaren får kontroll over fartøyet, inkludert det juridiske og økonomiske ansvaret for det. Befraktaren betalar for alle driftskostnader, inkludert drivstoff, mannskap, hamnekostnader og kaskoforsikring. Ved kommersiell totalbefrakting, ein undertype av totaltbefrakting, kan leigeperioden vare i mange år og kan stundom avsluttast med at befraktaren vert eigar av skipet. I dette tilfellet er avtalen ein form for leigekjøp frå eigarane, som godt kan ha vore skipsbyggarane. Denne typen befrakting er vanleg for tankskip og bulkskip. 
***Reisebefrakting** er ein avtale der fartøy og mannskap vert hyra for ei reise mellom lastehamn og utløpshamn. Befraktaren betalar eigaren per tonn eller eit eingangsbeløp. Eigaren betaler hamnekostnadane (unntatt hamnearbeid), drivstoffkostnadar og mannskapskostnadar. Betalingen for bruk av skipet er kjent som *[[fraktrate|frakt]]*. Ei reisebefrakting  gjev ein periode, kjent som leggetid, for lasting og lossing av lasta. Om leggetida vert overskride, må befraktaren betale *[[demurrage]]* eller *overleggetid*. Om ein sparar leggetid, kan certepartiet kreve at reiaren betalar *[[demurrage|forsending]]* til befraktaren.
***Tidsbefrakting** eller **timecharter** er leige av eit fartøy for ein spesifikk periode. Eigaren står for fartøy og mannskap, men befraktaren kan sjølv velje hamner, rute og snøggleik - som er viktig for CO-utslepp. Befraktaren betalar for alt drivstoff, hamnekostnader, provisjonar og ei dagleg *leige* til eigaren av fartøyet. Befraktaren har på denne måten full operasjonell kontroll på fartøyet så lenge avtalen varer. 

## Kjelder

**Denne artikkelen bygger på «[[:en:Chartering (shipping)|Chartering (shipping)]]» frå ,  den 25. april 2021.* 
*** oppgav desse kjeldene:*
Mossbank i Skottland

**Mossbank** er ein landsby på norddelen av Mainland på Shetland. Han ligg sør for Yell Sound, mellom Mainland og øya Yell. 

Byen ligg i Delting parish i nærleiken av oljeterminalen Sullom Voe Oil Terminal, som blei opført i 1970-åra. Terminalen var medverkande til at folketalet i byen steig frå 130 innbygjarar i 1971 til ca.  i 1982. Frå kring 1991 stabiliserte det seg til ca. 500 innbyggjarar.

Før i tida var det fejesamband hit frå Lerwick, fram til den nye fejehamna Toft, nord for byen, blei bygga i 1951.

Mossbank har skule, ungdomsklubb, fotballklubb, idrettshall, supermarknader, frisør, bensinstasjon, pub, hotelø og kyrkjelokale for fire ulike kyrkjesamfunn.

Minnesmerket *Delting Disaster* er sett opp for 22 fiskarar frå området i fire båtar som omkom den 22. desember 1900 omkom i samband med ein kraftig storm.

## Kjelder

**Denne artikkelen bygger på «[[:da:Mossbank|Mossbank]]» frå ,  den 25. april 2021.*  

## Bakgrunnsstoff

* Mossbank ved *Undiscovered Scotland* (engelsk)
Stein Tore Bakken

** Stein Tore Bakken** () er ein norsk tidlegare ishockeyspelar. Han spelte for Lillehammer Ishockeyklubb. Han spelte heile 814 kampar og 16 sesongar for Lillehammer frå 2004 til 2021. Han spelte med nummer 44. Bakken la opp etter sesongen 2020-2021.

## Referansar

 

## Kjelder

**Denne artikkelen byggjer på «[[:no:Stein Tore Bakken]]» frå ,  den 26. april 2021.*
Tom Erik Olsen

** Tom Erik Olsen** () er ein norsk tidlegare ishockeyspelar. Han spelte for Storhamar Dragons frå 1990 til 2006.
## Kjelder

**Denne artikkelen byggjer på «[[:no:Tom Erik Olsen|Tom Erik Olsen]]» frå ,  den 25. april 2021.*
Nettlesaren Brave

**Brave** er ein nettlesar med fri og open kjeldekode, utvikla av Brave Software, Inc. og basert på Chromium. Nettlesaren blokkerer reklame og sporing på nettstader og tilbyr ein måte for brukarar å sende bidrag som kryptovaluta i form av Basic Attention Tokens (BAT) til nettstader og innhaldsskaparar i tillegg til å kunne lagre kryptovalutaen dei har tent inn.

Per 2021 er Brave utgjeven til Windows, macOS, Linux, Android og iOS. I november 2020 passerte nettlesaren 20&nbsp;millionar aktive brukarar.

## Kjelder

**Denne artikkelen bygger på «[[:en:Brave (web browser)|Brave (web browser)]]» frå ,  den 25. april 2021.*  
 


## Bakgrunnsstoff
*
Ishockeyspelaren Øystein Olsen

**Øystein Olsen ** () er ein norsk tidlegare ishockeyspelar. Han spelte 17 sesongar for Vålerengens Idrettsforening og er oppvaksen med Idrettslaget Manglerud Star. Han spelte 72 offisielle OL- og VM-kampar for det norske landslaget.

## Kjelder

**Denne artikkelen byggjer på «[[:no:Øystein Olsen (ishockeyspiller)|Øystein Olsen (ishockeyspiller)]]» frå ,  den 25. april 2021.*
Mathias Trygg

** Mathias Trygg** () er ein norsk  ishockeyspelar. Han spelte for Idrettslaget Manglerud Star.
Trygg har tidelgare spelt i Vålerenga, MODO, Västerås og Skåre BK i Sverige, og for Lørenskog IK i Norge. Moderklubben er Manglerud Star.

Mathias Trygg er bror til ishockeyspellar Mats Trygg.

## Kjelder

**Denne artikkelen byggjer på «[[:no:Mathias Trygg|Mathias Trygg]]» frå ,  den 26. april 2021.*
Ken André Olimb

**Ken André Olimb** () er ein norsk  ishockeyspelar som spelar for Linköping HC og har spelt for Vålerenga, Frisk Asker Tigers, Leksands IF og DEG Metro Stars

Ken André Olimb er lillebror til Mathis Olimb.

## Kjelder

**Denne artikkelen byggjer på «[[:no:Ken André Olimb|Ken André Olimb]]» frå ,  den 26. april 2021.*
Kassittar

**Kassittar** var eit folk i det gamle Nære Austen. Dei kontrollerte Babylonia etter at det fyrste babylonske dyanstiet fall rundt 1595 f.Kr. fram til rundt 1155 f.Kr. Namnet til kassittane for seg sjølve var truleg **galzu**, men dei er også blitt omtalt som **kaššu**, **kassi**, **kasi** og **kashi**.

Kassittane fekk kontroll over Babylon etter at hettittane erobra byen i 1595 f.Kr. (eller 1531 f.Kr. etter den korte kronologien), og skipa eit dynasti som fyrst hadde base i Babylon og seinare i Dur-Kurigalzu. Det 500 år lange styre deira la grunnlaget for utviklinga av seinare babylonske kulturar. Stridsvogna og hesten, som kassittane tilba, kom fyrst i bruk i Babylonia på denne tida. 

## Kjelder

**Denne artikkelen bygger på «[[:en:Kassites|Kassites]]» frå ,  den 26. april 2021.*
Handball-NM 2010/Kvinner

**Noregsmeisterskapen i handball 2010** for kvinner vart vunne av Larvik Håndballklubb etter finalesiger 31 – 18 over Idrettsklubben Våg, som stilte under klengenamnet Vipers Kristiansand.

### Semifinalane
*IK Våg – Gjøvik HK 33 – 19
*Larvik HK – Storhamar IL 26 – 20

### Finalen
Finalen vart avvikla i Oslo Spektrum torsdag 30. desember 2010. Storfavoritten Larvik tok fullstendig styringa i kampen og leia 16 – 10 ved pause. I den andre omgangen auka laget forspranget, slik at til sist skilde tretten mål dei to finalistane.

Heidi Løke, **Larvik** sin toppskårar, skåra for tredje året i rad 8 mål i NM-finalen. Elles skåra Linn Sulland og Tine Kristiansen 5 gongar, Nora Mørk 4, Tonje Larsen 3, Olga Medvedeva 2, Tine Stange 2, medan Sara Breistøl og Karoline Breivang noterte seg for 1 mål kvar. Målvakta Cecilie Leganger vart kåra til kampens beste spelar.

**Vipers**-måla kom ved Veronica Kristiansen 6, Ingunn Birkeland 5, Emma Jonsson 4, Louise Pedersen 2 og Michelle Brandstrup 1.

Dommarane straffa begge mannskapa med to 2 minutts-utvisingar.

## Kjelder
*Dagsavisen 31. desember 2010
Jonas Knutsen

**Jonas Knutsen** () er ein norsk tidlegare ishockeyspelar. Han spelte juniorhockey i Björklöven og Timrå. Han har også spelt i WHL for kanadiske Prince Albert Raiders. Han spelte frå 2014 til 2017 i Vålerenga Ishockey. Han er 183 cm høg og 82 kg. Knutsen er fødd og oppvaksen på Skedsmokorset på Romerike. 

## Kjelder

**Denne artikkelen byggjer på «[[:no:Stein Jonas Knutsen]]» frå ,  den 26. april 2021.*
Loa

**Loa** er ei elv i Chile som med ei lengd på 443 km er den lengste i landet. Ho ligg i regionen Antofagasta.

Elva har utspring i Andes, nord for fjellet Cerro Blanco (4 277 m). Derfrå renn ho sørover over Chiu Chiu, før ho dreier vestover og gjennom byen Calama. Når ho nærmar seg María Elena dreiar ho nordover på nytt, og følgjer Panamericana i rundt 80 km før ho svingar vestover ved Quillagua. Ho renn ut i Stillehavet like nord for Mina Fakir.

Río Loa er den einaste elva i Atacamaørkenen som ikkje tørker fullstendig ut.

## Historie
Folk har budd ved breidda av elva i uminneleg tid. Det finst spor etter busetnaden deira i talrike geoglyfar, petroglyfar og piktogram langs løpet.
Pukará de Lasana, Lasana-festningen, frå 1100-talet er eit anna spor etter busetnad langs elva.

## Kjelder

**Denne artikkelen bygger på «[[:nb:Loa|Loa]]» frå ,  den 26. april 2021.*
Kiruna rådhus

**Kiruna rådhus** ligg i det nye bysentrumet til Kiruna. Rådhuset vart innvigt den 22 november 2018 av konge Carl XVI Gustaf  og det erstatta det gamle rådhuset, som låg i gamle Kiruna før flyttinga av byen. Det nye rådhuset fekk namnet *Kristallen.*

Bygginga av det nye rådhuset vart starta hausten 2015.

## Bakgrunnsstoff

*
Maren Myrvold

**Maren Myrvold** () ein norsk sopran, som har mastergrad innan klassisk song, med spesialisering innan opera. Ho debuterte ved Den Norske Opera & Ballett i 2013, med rolla som Oberto i *Alcina* av Händel. Ho har vore solist med fleire norske orkester, mellom andre Trondheimssolistene, Barokkanerne og Konas nasjonale operakor og orkester.

## Kjelder